CELEX: 62021TN0707
Language: sk
Date: 2021-11-03 00:00:00
Title: Vec T-707/21: Žaloba podaná 3. novembra 2021 – Hoteles Olivencia/EUIPO – Corporacion H10 Hotels (HOTELES HO)

17.1.2022   
            
            
               SK
            
            
               Úradný vestník Európskej únie
            
            
               C 24/46
            
         
      Žaloba podaná 3. novembra 2021 – Hoteles Olivencia/EUIPO – Corporacion H10 Hotels (HOTELES HO)
      (Vec T-707/21)
      (2022/C 24/60)
      Jazyk, v ktorom bola podaná žaloba: španielčina
      
         Účastníci konania
      
      
         Žalobkyňa Hoteles Olivencia, SL (Almería, Španielsko) (v zastúpení: S. Mohamed Acosta, abogado)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: Corporacion H10 Hotels, SL (Barcelona, Španielsko)
      
         Údaje týkajúce sa konania pred EUIPO
      
      
         Prihlasovateľ spornej ochrannej známky: žalobkyňa.
      
         Dotknutá sporná ochranná známka: prihláška obrazovej ochrannej známky Európskej únie HOTELES HO – prihláška č. 18 202 245.
      
         Konanie pred EUIPO: námietkové konanie.
      
         Napadnuté rozhodnutie: rozhodnutie štvrtého odvolacieho senátu EUIPO z 27. augusta 2021 vo veci R 782/2021-4.
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie, uznal prihlášku spornej ochrannej známky a uložil odporkyni v konaní o pôvodnej prihláške ochrannej známky povinnosť nahradiť trovy konania,
               
            
                  —
               
               
                  subsidiárne pre prípad zamietnutia žaloby, rozhodol, že každý účastník konania znáša svoje vlastné trovy konania vzhľadom na dotknutú oblasť a komplexnosť súvisiacu s rôznymi zmenami orientácie v rozhodnutiach na každom stupni, čo sú okolnosti, ktoré treba zohľadniť v súvislosti s ustanoveniami článku 109 ods. 3 nariadenia Európskeho parlamentu a Rady (EÚ) 2017/1001.
               
            
         Uvádzané žalobné dôvody
      
      
                  —
               
               
                  uplatnenie alebo neuplatnenie článku 8 ods. 1 písm. b) a v dôsledku toho (alebo napriek tomu) neuplatnenie článku 8 ods. 5 nariadenia Európskeho parlamentu a Rady (EÚ) 2017/1001,
               
            
                  —
               
               
                  nesprávne posúdenie založené na neuplatnení článku 109 ods. 3 nariadenia Európskeho parlamentu a Rady (EÚ) 2017/1001.